Document ID: 31992R0575

ΚΑΝΟΝΙΣΜΟΣ (ΕΟΚ) αριθ. 575/92 ΤΗΣ ΕΠΙΤΡΟΠΗΣ της 6ης Μαρτίου 1992 για την τήρηση της τιμής αναφοράς στις εισαγωγές τόνου με πτερύγια κίτρινου χρώματος που προορίζονται για τη βιομηχανική παραγωγή των προϊόντων που υπάγονται στον κωδικό ΣΟ 1604
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3687/91 του Συμβουλίου της 28ης Νοεμβρίου 1991 περί κοινής οργανώσεως της αγοράς στον τομέα των προϊόντων αλιείας (1), και ιδίως το άρθρο 24 παράγραφος 6,
Εκτιμώντας:
ότι τα μέτρα αποκλεισμού που θεσπίστηκαν από τις Ηνωμένες Πολιτείες της Αμερικής, όσον αφορά τις εισαγωγές τόνου με πτερύγια κίτρινου χρώματος που αλιεύεται μαζί με τα δελφίνια στον Ανατολικό Ειρηνικό Ωκεανό, ειχαν ως συνέπεια την αισθητή αποσταθεροποίηση της διεθνούς αγοράς αυτού του προϊόντος- ότι, σχετικά, οι κοινοτικές εισαγωγές αυτού του προϊόντος που προορίζεται για τη βιομηχανική παραγωγή, πραγματοποιήθηκαν σε ασυνήθιστα χαμηλές τιμές- ότι οι τιμές "ελεύθερο στα σύνορα" σημαντικών ποσοτήτων αυτού του προϊόντος παρέμειναν κατώτερες από τις τιμές αναγωγής επί τρεις διαδοχικές ημέρες-
ότι υπάρχει κίνδυνος να συνεχιστεί αυτή η κατάσταση, ιδίως λόγω της απόφασης των Ηνωμένων Πολιτειών της Αμερικής να επεκτείνουν την ισχύ των μέτρων εμπάργκο σε κάθε εισαγωγή τόνου με πτερύγια κίτρινου χρώματος, όποιες και αν είναι οι ζώνες αλίευσης αυτού του είδους- ότι διαπιστώνεται ότι η κοινοτική αγορά αυτού του προϊόντος παρουσιάζει σοβαρές διαταραχές, που οφείλονται σε προσφορές των τρίτων χωρών σε μη κανονικές τιμές, με πιθανότητα να διακυβευθεί η αποκατάσταση της εν λόγω αγοράς- ότι οι περιστάσεις αυτές καθιστούν αναγκαία την τήρηση της τιμής αναφοράς στις εισαγωγές των εν λόγω προϊόντων-
ότι, σύμφωνα με το άρθρο 24 παράγραφος 6 δεύτερο εδάφιο του κανονισμού (ΕΟΚ) αριθ. 3687/91, η Επιτροπή μπορεί να θεσπίσει τη λήψη του μέτρου που προβλέπεται στον παρόντα κανονισμό στο διάστημα μεταξύ των περιοδικών συνεδριάσεων της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η ελεύθερη διάθεση στο εμπόριο μέσα στην Κοινότητα τόνου με πτερύγια κίτρινου χρώματος που αναφέρεται στο παράρτημα υπόκειται στην τήρηση της τιμής αναφοράς η οποία περιλαμβάνεται στο ίδιο αυτό παράρτημα.
2. Στην περίπτωση που η τιμή "ελεύθερο στα σύνορα" είναι χαμηλότερη της προαναφερθείσας τιμής αναφοράς, εισπράττεται αντισταθμιστικός δασμός.
Το ποσό αντισταθμιστικού δασμού είναι ίσο με τη διαφορά μεταξύ της τιμής "ελεύθερο στα σύνορα" και της τιμής αναφοράς, χωρίς, εντούτοις, να υπερβαίνει την αξία που αντιστοιχεί στο 20 % της τιμής ελεύθερο στα σύνορα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται μέχρι τις 31 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαρτίου 1992.

Labels: 2
17
6